CELEX: 32012D0224
Language: lt
Date: 1332979200000
Title: 2012/224/ES: 2012 m. kovo 29 d. Tarybos įgyvendinimo sprendimas, kuriuo iš dalies keičiamas Įgyvendinimo sprendimas 2011/344/ES dėl Sąjungos finansinės pagalbos suteikimo Portugalijai

27.4.2012   
            
            
               LT
            
            
               Europos Sąjungos oficialusis leidinys
            
            
               L 115/21
            
         TARYBOS ĮGYVENDINIMO SPRENDIMAS
   2012 m. kovo 29 d.
   kuriuo iš dalies keičiamas Įgyvendinimo sprendimas 2011/344/ES dėl Sąjungos finansinės pagalbos suteikimo Portugalijai
   (2012/224/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. gegužės 11 d. Tarybos reglamentą (ES) Nr. 407/2010, kuriuo nustatoma Europos finansinės padėties stabilizavimo priemonė (1), ypač į jo 3 straipsnio 2 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               pagal Tarybos įgyvendinimo sprendimo 2011/344/ES (2) 3 straipsnio 9 dalį Komisija kartu su Tarptautiniu valiutos fondu ir su Europos Centriniu Banku trečią kartą peržiūrėjo Portugalijos valdžios institucijų pažangą įgyvendinant sutartas priemones pagal ekonominio ir finansinio koregavimo programą (toliau – Programa), taip pat jų veiksmingumą ir ekonominį bei socialinį poveikį;
            
         
               (2)
            
            
               atlikus peržiūrą nustatyta, kad 2011 m. ketvirtą ketvirtį nustatytų sąlygų Portugalija laikėsi patenkinamai. 2011 m. valdžios sektoriaus deficitas buvo mažesnis už siektiną 5,9 % BVP dydį ir dabartiniu vertinimu sudaro maždaug 4 % BVP, nors toks rezultatas gautas tik dėl maždaug 6 mlrd. EUR (maždaug 3½ % BVP) vertės bankų pensijų fondų pervedimo į valstybės socialinio draudimo sistemą. 2012 m. biudžetas atitinka 4½ % BVP deficito tikslą, kaip numatyta pagal Programą. Politiniu lygmeniu ir toliau dedamos pastangos užtikrinti finansų sistemos stabilumą. Portugalijos bankai siekia įgyvendinti didesnius kapitalo reikalavimus, kaip reikalaujama Programoje, atsižvelgdami į poveikį, kurį lemia Europos bankininkystės institucijos reikalavimas dėl naujų laikinų kapitalo atsargų dalyvaujant užsienio rinkose, speciali patikrinimo vietoje programa ir bankų pensijų fondų pervedimas į valstybės socialinio draudimo sistemą. Taip pat tęsiamos darbo ir produktų rinkų reformos: su socialiniais partneriais susitarta dėl plataus masto ir užmojo darbo rinkos reformos, o Parlamentui pateiktas gerokai pataisytas konkurencijos pagrindų įstatymas, kurį priėmus bus sukurtos sąlygos įgyvendinti veiksmingą konkurencijos užtikrinimo tvarką. Pagal naująjį pagrindų įstatymą įgyvendinama privatizacijos programa. Energetikos bendrovė (EDP) ir energetikos tinklų bendrovė (REN) parduotos. Parengta valstybės įmonių (VĮ) restruktūrizavimo strategija. Tobulinama viešųjų pirkimų teisinė sistema ir tęsiamas būsto rinkos teisinės sistemos modernizavimas. Didelė pažanga padaryta reformuojant teismų sistemą;
            
         
               (3)
            
            
               atsižvelgiant į šiuos pokyčius, Įgyvendinimo sprendimas 2011/344/ES turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2011/344/ES 3 straipsnis iš dalies keičiamas taip:
   
               1)
            
            
               6 dalis pakeičiama taip:
               „6.   Portugalija, laikydamasi Susitarimo memorandumo sąlygų, 2012 m. patvirtina šias priemones:
               
                           a)
                        
                        
                           Į 2012 m. biudžetą įtraukiamos b ir c punktuose apibūdintos priemonės, kurių vertė – mažiausiai 9,8 mlrd. EUR. Bet kokiam trūkumui, kuris gali atsirasti dėl biudžeto pokyčių 2012 m., padengti imamasi papildomų priemonių, pirmiausia susijusių su išlaidomis. Kovo mėn. vyriausybė priims papildomą biudžetą, į kurį bus įtraukti įvairūs elementai, kaip antai bankų pensijų fondų pervedimo į valstybės socialinio draudimo sistemą poveikis, finansinis susitarimas su MAS, fiskalinis ekonominės perspektyvos pablogėjimo poveikis, mažesni palūkanų mokėjimai ir įsiskolinimų sureguliavimo strategija. Priėmus papildomą biudžetą siektinas 2012 m. valdžios sektoriaus deficito rodiklis (atitinkantis 4½ % BVP) liks toks pat.
                        
                     
                           b)
                        
                        
                           Portugalija siekia išlaidas 2012 m. sumažinti ne mažiau kaip 6,8 mlrd. EUR, be kita ko, mažinant viešojo sektoriaus darbo užmokestį ir darbuotojų skaičių, mažinant pensijas, visapusiškai reorganizuojant centrinę administraciją, panaikinant perteklines ir kitas neveiksmingas funkcijas, mažinant pervedimus VĮ, pertvarkant ir mažinant savivaldybių ir apylinkių skaičių, mažinant išlaidas švietimui ir sveikatos priežiūrai, mažinant pervedimus regionų ir vietos valdžios institucijoms ir mažinant kapitalo išlaidas bei kitas išlaidas, kaip numatyta Programoje.
                        
                     
                           c)
                        
                        
                           Pajamų srityje Portugalija įgyvendina priemones, kurių bendra vertė – apie 3 mlrd. EUR ir kurios apima: PVM bazių išplėtimą sumažinant atleidimo nuo mokesčių atvejų skaičių ir pertvarkant prekių ir paslaugų, kurioms taikomi mažesni, pereinamojo laikotarpio arba didesni tarifai, sąrašus, akcizų padidinimą, gyventojų pajamų ir įmonių pelno mokesčių bazių išplėtimą sumažinant mokesčių atskaitas ir ribojant specialių taisyklių taikymą, pensijų ir darbo pajamų atžvilgiu taikomų fizinių asmenų pajamų mokesčio atskaitų suvienodinimo užtikrinimą ir pokyčius nuosavybės mokesčių srityje gerokai mažinant atleidimo nuo mokesčių atvejų skaičių. Šios priemonės papildomos kovos su mokesčių vengimu, sukčiavimu ir formalumų nesilaikymu veiksmais.
                        
                     
                           d)
                        
                        
                           Portugalija patvirtina priemones valstybės finansų valdymui sustiprinti. Ji įgyvendina naujame Biudžeto sistemos įstatyme nustatytas priemones, įskaitant vidutinės trukmės biudžeto sistemos sukūrimą. Vietos ir regioninio lygmens biudžeto sistema gerokai sustiprinama, visų pirma pasiūlius pagrindines atitinkamų finansavimo teisės aktų derinimo su Biudžeto sistemos įstatymo reikalavimais galimybes. Portugalija gerina valstybės finansų stebėseną ir atskaitomybę ir griežtina biudžeto vykdymo taisykles ir procedūras. Portugalijos vyriausybė parengia įsiskolinimo patvirtinimo ir sureguliavimo strategiją. Strategijoje išdėstomi mokėjimo kreditoriams prioritetų nustatymo kriterijai, taip pat valdymo tvarka siekiant užtikrinti teisingą ir skaidrų atsiskaitymo procesą visuose sektoriuose. Portugalija įdiegia tvirtesnę teisinę ir institucinę sistemą fiskalinei rizikai vertinti prieš sudarant viešojo ir privačiojo sektorių partnerystės sutartis. Portugalija taip pat priima teisės aktą, kurio tikslas – reglamentuoti VĮ kūrimą ir veikimą centriniu, regioniniu ir vietos lygmeniu. Portugalija nesudaro viešojo ir privačiojo sektorių partnerystės sutarčių arba nesteigia VĮ, kol nebaigta peržiūra ir neįdiegta nauja teisinė struktūra.
                        
                     
                           e)
                        
                        
                           Vietos valdžios administravimo sistemai Portugalijoje šiuo metu priklauso 308 savivaldybės ir 4 259 apylinkės. Portugalija parengia konsolidacijos planą, kad tuos subjektus būtų galima reorganizuoti ir gerokai sumažinti jų skaičių. Šie pakeitimai įsigalioja nuo naujo rinkimų ciklo pradžio.
                        
                     
                           f)
                        
                        
                           Portugalija modernizuoja pajamų administravimą sukurdama vieną bendrą subjektą, sumažindama savivaldybių skyrių skaičių ir spręsdama likusias mokesčių skundų sistemos problemas.
                        
                     
                           g)
                        
                        
                           Portugalija įgyvendina finansinį susitarimą su MAS.
                        
                     
                           h)
                        
                        
                           Portugalija patvirtina priemones centrinio, regioninio ir vietos lygmens VĮ veiksmingumui ir tvarumui gerinti. Portugalija įgyvendina strategiją, kuria siekiama restruktūrizuoti VĮ, sumažinti jų įsiskolinimą ir užtikrinti geresnes rinkos finansavimo sąlygas. Portugalija įgyvendina šią strategiją, kad iki 2012 m. pabaigos užtikrintų veiklos pusiausvyrą sektorių lygmeniu.
                        
                     
                           i)
                        
                        
                           Portugalija toliau įgyvendina privatizavimo programą. Visų pirma 2012 m. parduodami viešajam sektoriui priklausantys GALP, TAP ir ANA akcijų paketai, taip pat pradedamas Comboios de Portugal krovinių vežimo filialo, Correios de Portugal ir kelių kitų mažesnių įmonių privatizavimas. Parengiama Parpública strategija, apsvarstant galimybę įmonę likviduoti arba konsoliduoti ją su valdžios sektoriumi.
                        
                     
                           j)
                        
                        
                           Portugalija įgyvendina teisės aktus nedarbo draudimo sistemai reformuoti, be kita ko, mažindama ilgiausią nedarbo draudimo išmokų laikotarpį, apribodama nedarbo draudimo išmokas, kad jos daugiau kaip 2,5 karto neviršytų socialinės paramos indekso, mažindama išmokas nedarbo laikotarpiu, mažindama minimalų įmokų laikotarpį ir suteikdama teisę į nedarbo draudimą tam tikroms savarankiškai dirbančių asmenų kategorijoms.
                        
                     
                           k)
                        
                        
                           Portugalijos vyriausybė parengia pasiūlymą suderinti išeitinių išmokų sistemą siekiant sumažinti jų lygį iki 8–12 dienų per darbo metus Sąjungos vidurkio ir sukurti išeitinių išmokų kompensavimo fondą.
                        
                     
                           l)
                        
                        
                           Sušvelninamos užmokesčio už viršvalandžius taisyklės ir nustatoma lankstesnė darbo laiko tvarka.
                        
                     
                           m)
                        
                        
                           Portugalija skatina darbo užmokesčio pokyčius, atitinkančius darbo vietų kūrimo ir įmonių konkurencingumo didinimo tikslus, siekiant panaikinti makroekonominį disbalansą. Programos įgyvendinimo laikotarpiu minimalus darbo užmokestis didinamas tik tuomet, jei tai pagrįsta atsižvelgiant į ekonomikos ir darbo rinkos pokyčius. Imamasi priemonių siekiant spręsti esamų derybų dėl darbo užmokesčio sistemų trūkumus, be kita ko, priimant teisės aktus, kurių tikslas – iš naujo apibrėžti kriterijus ir sąlygas dėl kolektyvinių sutarčių taikymo išplėtimo ir sudaryti geresnes sąlygas įmonių lygmens susitarimams. Iki to laiko išplėtimo taikymas sustabdomas.
                        
                     
                           n)
                        
                        
                           Peržiūrėjus dabartinę praktiką ir sutarus dėl veiksmų plano, stiprinama aktyvi darbo rinkos politika.
                        
                     
                           o)
                        
                        
                           Parengiamas veiksmų planas vidurinio išsilavinimo ir profesinio rengimo ir mokymo kokybei gerinti.
                        
                     
                           p)
                        
                        
                           Gerinamas teismų sistemos veikimas įgyvendinant priemones, pasiūlytas pagal teismų sistemos reformos planą, ir tvarkant bei audituojant neišnagrinėtas bylas, siekiant nustatyti, kaip būtų galima užtikrinti, kad neliktų neišnagrinėtų bylų ir kad būtų skatinami alternatyvūs ginčų sprendimo būdai.
                        
                     
                           q)
                        
                        
                           Portugalija toliau atveria savo ekonomiką konkurencijai. Portugalijos vyriausybė imasi būtinų priemonių užtikrinti, kad dėl jos veiksmų neatsirastų kliūčių laisvam kapitalo judėjimui ir pirmiausia kad Portugalijos valstybė arba bet kuri valstybinė įstaiga, veikdama kaip akcininkė, nesudarytų susitarimų, kurie gali kliudyti laisvam kapitalo judėjimui arba turėti įtakos įmonių valdymo kontrolei. Liberalizuojamos laisvųjų profesijų atstovų teikiamos paslaugos tobulinant profesinių kvalifikacijų sistemą ir panaikinant reglamentuojamoms profesijoms taikomus apribojimus. Statybos ir nekilnojamojo turto srityse Portugalija nustato paprastesnius reikalavimus tarpvalstybiniams paslaugų teikėjams ir peržiūri paslaugų teikėjų steigimosi kliūtis.
                        
                     
                           r)
                        
                        
                           Tobulinama konkurencijos ir reguliavimo sistema. Portugalija didina pagrindinių nacionalinių reguliavimo institucijų nepriklausomumą ir išteklius, įgyvendina konkurencijos įstatymą, kad konkurencijos taisyklės būtų įgyvendinamos sparčiau ir veiksmingiau, ir užtikrina, kad pradėtų veikti specializuotas Konkurencijos, reguliavimo ir priežiūros teismas.
                        
                     
                           s)
                        
                        
                           Energetikos sektoriuje Portugalija imasi priemonių, kad sudarytų geresnes sąlygas patekti į rinką ir paskatintų Iberijos pusiasalio dujų rinkos kūrimą ir imtųsi tolesnių veiksmų siekdama visiškai perkelti trečiąjį ES energetikos dokumentų rinkinį į nacionalinę teisę. Portugalija imasi priemonių siekdama peržiūrėti elektros energijos gamybos paramos ir kompensavimo schemas. Portugalija imasi priemonių, kad iki 2020 m. sumažintų per didelius antkainius ir panaikintų tarifų skolą, daugiausia dėmesio skirdama elektros energijos garantijos kompensavimo schemoms, specialiajam režimui (atsinaujinantieji energijos ištekliai, išskyrus atvejus, kai taikomos konkurso procedūros, ir bendra šilumos ir elektros energijos gamyba) ir įprastam režimui (CMEC ir CAE).
                        
                     
                           t)
                        
                        
                           Dėl kitų tinklų pramonės šakų, ypač transporto, telekomunikacijų ir pašto paslaugų, Portugalija priima papildomas priemones konkurencijai ir lankstumui skatinti.
                        
                     
                           u)
                        
                        
                           Portugalija priima peržiūrėtą viešųjų pirkimų kodeksą ir taip padeda užtikrinti konkurencingesnę verslo aplinką ir didesnį viešųjų išlaidų veiksmingumą.
                        
                     
                           v)
                        
                        
                           Portugalija įgyvendina teisės aktus dėl gyvenamojo būsto nuomos rinkos, kad geriau suderintų nuomininkų ir savininkų įpareigojimus, suteiktų daugiau paskatų renovuoti būstus ir kartu padidintų rinkos lankstumą ir dinamiškumą.“
                        
                     
         
               2)
            
            
               8 dalis iš dalies keičiama taip:
               
                           a)
                        
                        
                           b ir c punktai pakeičiami taip:
                           
                                       „b)
                                    
                                    
                                       Atidžiai prižiūri, kaip laikomasi bankų pateiktų planų 10 % pagrindinio 1 lygio kapitalo pakankamumo minimalų rodiklį pasiekti ne vėliau kaip iki 2012 m. pabaigos. Kapitalo reikalavimai, susiję su valstybės skolos įvertinimu rinkos kainomis, Europos bankininkystės institucijos reikalavimu turi būti įvykdyti 2012 m. birželio mėn. kartu su reikalavimais, susijusiais su specialios patikrinimų vietoje programos ir bankų pensijų fondų pervedimo į valstybės socialinio draudimo sistemą poveikiu kapitalui. Jei bankai negali laiku patenkinti nustatytų kapitalo reikalavimų, jie gali prašyti, kad valstybė laikinai suteiktų kapitalo, kuris privatiems bankams bus išmokėtas taikant 12 mlrd. EUR bankų mokumo paramos priemonę, numatytą pagal Programą.
                                    
                                 
                                       c)
                                    
                                    
                                       Užtikrina subalansuotą ir tvarkingą bankų sektoriaus įsiskolinimo mažinimą – tai labai svarbu siekiant ilgam panaikinti finansavimo disbalansą. Bankų finansavimo planuose siekiama iki Programos įgyvendinimo pabaigos paskolų ir indėlių santykį sumažinti iki maždaug 120 % orientacinės vertės ir galiausiai Programos įgyvendinimo laikotarpiu sumažinti priklausomybę nuo Eurosistemos teikiamo finansavimo. Šie finansavimo planai peržiūrimi kas ketvirtį.“;
                                    
                                 
                     
                           b)
                        
                        
                           e ir f punktai pakeičiami taip:
                           
                                       „e)
                                    
                                    
                                       Užtikrina, kad valstybinė įmonė Caixa Geral de Depósitos (CGD) būtų racionalizuota, siekiant pagal poreikius padidinti jos pagrindinės veiklos, kuri yra bankininkystė, kapitalo bazę. Jos draudimo veiklos pardavimas tiesiogiai galutiniam pirkėjui numatomas 2012 m. ir tai padės patenkinti tų metų papildomo kapitalo poreikius; kartu CGD toliau stengsis parduoti nestrateginį turtą. Jei šių poreikių negalima patenkinti iš grupės vidinių šaltinių iki 2012 m. birželio pabaigos, CGD suteikiama valstybės kapitalo parama naudojant pinigų atsargas ne pagal bankų mokumo paramos priemonę.
                                    
                                 
                                       f)
                                    
                                    
                                       Užtikrina, kad pajamos, siejamos su daliniu bankų pensijų fondų pervedimu į valstybės socialinio draudimo sistemą, būtų naudojamos laikantis Sąjungos valstybės pagalbos taisyklių. Portugalijos vyriausybė pagal griežtus tinkamumo kriterijus iki 3 mlrd. EUR vertės bankų kredito įsipareigojimus perduoda valdžios sektoriui, kartu laikydamasi skolininko sutartinių įsipareigojimų.“;
                                    
                                 
                     
                           c)
                        
                        
                           g punktas pakeičiamas taip:
                           
                                       „g)
                                    
                                    
                                       Parengia ir įgyvendina veiksmingesnę specialiosios paskirties įmonių finansinių sunkumų paveikto turto vertės atkūrimo strategiją, siekiant per pagrįstą laiką mokesčių mokėtojams užtikrinti kuo didesnę grąžą.“;
                                    
                                 
                     
                           d)
                        
                        
                           i punktas pakeičiamas taip:
                           
                                       „i)
                                    
                                    
                                       Užtikrina, kad bankai įtrauktų specialios patikrinimų vietoje programos rezultatus į testavimą nepalankiausiomis sąlygomis, kai pagrindinis 1 pakopos slenkstis yra 6 %.“;
                                    
                                 
                     
                           e)
                        
                        
                           j punktas išbraukiamas.
                        
                     
         2 straipsnis
   Šis sprendimas skirtas Portugalijos Vyriausybei.
   
      Priimta Briuselyje 2012 m. kovo 29 d.
      
         
            Tarybos vardu
         
         
            Pirmininkas
         
         N. WAMMEN
      
   
   
      (1)  OL L 118, 2010 5 12, p. 1.
   
      (2)  OL L 159, 2011 6 17, p. 88.